
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-02690/2013-04
26.09.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 26.09.2014. године, донела је

О Д Л У К У
о акредитацији високошколске установе

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У ПРИШТИНИ-ПРАВНИ ФАКУЛТЕТ са седиштем у ЛОЛЕ РИБАРА 1/2, КОСОВСКА МИТРОВИЦА, ПИБ: 102076105, Матични број: 09018425,  испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У ПРИШТИНИ-ПРАВНИ ФАКУЛТЕТ са седиштем у ЛОЛЕ РИБАРА 1/2, КОСОВСКА МИТРОВИЦА, је дана 27.12.2013. године поднела захтев за акредитацију  под бројем 612-00-02690/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У ПРИШТИНИ-ПРАВНИ ФАКУЛТЕТ и предлог одлуке, достављени су Комисији за акредитацију и проверу квалитета.
Основна функција Факултета је образовање кадрова за послове у области државне управе, правосуђа и привреде. Функција се остварује кроз наставни процес, путем сталног унапређења научних дисциплина, као и утицајем на праксу. Основни задаци и циљеви су у складу са циљевима високог образовања. Циљеви су конкретни и произлазе из основних задатака Установе. Све активности су у складу са основним задацима и периодично се унапређују.
Планирање и контрола обављају се као континуирани процес. Усвојени план рада Установе и годишњи извештаји Установе су доступни и примењују се у пракси. Високошколска установа редовно преиспитује делотворност спроведеног планирања и контроле рада са циљем његовог унапређења, а преко унутрашњих механизама за осигурање квалитета. Плански документи су објављени на сајту Факултета.
Високошколске установа има организациону структуру и систем управљања који обезбеђују постизање задатака и циљева. У Статуту су утврђене  одговорности и овлашћења свих органа.
Сврха студијских програма је препознатљива и јасно дефинисана. Установа има програм основних академских студија, мастер академских студија и докторских студија права. По завршетку одређеног нивоа студија студенти стичу одговарајуће квалификације. Студенти, углавном стичу квалификације које одговарају завршетку одређеног нивоа студија. Студијски програми имају усклађену структуру одговарајуће ширине и дубине.
Факултет има своју Научно-истраживачку јединицу која представља центар за научно истраживачку и издавачку делатност. Научноистраживачке активности се спроводе плански у складу са Програмом научно-истраживачког рада. Факултет је учествује у једном међународном (ТЕМПУС) пројекту и четири домаћа развојна пројекта. Установа има свој Зборник у коме наставници и сарадници објављују своје радове.
Укупан број наставника и сарадника запослених на Факултету довољан је за квалитетно испуњење свих наставних обавеза, при чему просечно недељно ангажовање наставника и сараднике не прелази границе дефинисане стандардима. Научне и стручне квалификације наставног особља на Установи одговарају нивоу њихових задужења. Приликом избора у звања наставника нарочито се цене резултати научноистраживачког и педагошког рада кандидата, ангажовање кандидата у развоју наставе и других делатности Факултета. Обезбеђени су услови за рад и напредак наставног особља. Факултет доприноси научном усавршавању наставног особља финансирањем учешћа на научним скуповима у земљи и иностранству, стипендирање иностраног усавршавања, набавком литературе. Величина група за предавања и вежбе одговара Допуни стандарда за акредитацију студијских програма у оквиру поља друштвено-хуманистичких наука.
Установа је обезбедила квалификовано особље на пословима библиотекара, као и  особље за информатичку мрежу. Библиотечке послове обављају 1 библиотекар и 1 књижничар. У рачунарско-информационом центру запослено је једно лице са високом стручном спремом. Структура и школске спрема особља за обављање секретарских послова и послова студентске службе усклађена је са прописним стандардима за акредитацију високошколских установа. Студентску службу чини 5 службеника. Имајући у виду број студената потребно је ангажовати још једног библиотекара са високим образовањем.   
Високошколска установа уписује број студената који је усклађен са кадровским, просторним и техничко-технолошким могућностима. Високошколска установа систематски прати успех студената и њихово напредовање на сваком од студијских програма. Доступна је детаљна анализа просечних оцена студената у претходној школској години. Успешност студента у савладавању појединог предмета континуирано се прати током наставе и изражава се бодовима. Постоји дефинисан број и јасни услови за упис и пријем студената.
Привремено седиште факултета је у Косовској Митровици. Факултет користи просторије средње техничке школе са бруто простором од 2042 м². Простор и опрема задовољавају одговарајуће урбанистичке, техничко технолошке, хигијенске и здравствено сигурносне услове.  Фонд Библиотеке садржи 6006 наслова. Запосленима и студентима преко интернета је обезбеђен приступ електронским сервисима KOBSON, као и електронској бази података-Oxford University Press. У просторијама Библиотеке, на располагању студентима налази се и 20 рачунара прикључених на академску мрежу преко које постоји приступ електронским базама података.
Финансијски резултати су приложени за последње три године и они су позитивни. Постоји Финансијски план и одлука органа управљања о његовом усвајању.
Постоји систем самовредновања који се периодично спроводи уз активно учествовање студената и у којем се разматра  оцена студената о квалитету наставног процеса. Приложена је Стратегија управљања квалитетом. Приложена је и листа чланова комисије за квалитет, као и извештаји о резултатима самовредновања Установе. Стратегија и извештаји о раду , као и урађене анкете су објављени на сајту Факултета.
Јавно су објављени основни задаци, циљеви, очекивани образовни исходи, опис студијских програма и други релевантни подаци. Јавно је објављена листа наставника и сарадника са подацима о њиховим квалификацијама и ангажовању у високошколској Установи.		
Kомисија за акредитацију и проверу квалитета, утврдила је да високошколска установа ПРАВНИ ФАКУЛТЕТ УНИВЕРЗИТЕТА У ПРИШТИНИ има укупно 21 наставника са пуним радним временом, 14 наставника са непуним радним временом, 16 сарадника, 8.223,56  м2 бруто  простора за извођење наставе за укупно 1.149 студената у седишту.
Имајући у виду да је  високошколска установа испунила стандарде за акредитацију високошколске установе  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
[bookmark: _GoBack]Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У ПРИШТИНИ-ПРАВНИ ФАКУЛТЕТ са седиштем у ЛОЛЕ РИБАРА 1/2, КОСОВСКА МИТРОВИЦА, ПИБ: 102076105, Матични број: 09018425, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08).  
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

